Foto: RIA "Novosti" Rossiya poytaxti Moskva shahrida mashhur «Ivanushki International» musiqiy guruhi xonandasi Oleg Yakovlev vafot etdi. Bu haqda Life Mash telegram-kanaliga asosan xabar tarqatdi. Aytilishicha, Yakovlev Moskvadagi klinikalardan birida mahalliy vaqt bilan soat 7:05 da hayotdan ko‘z yumgan. So‘nggi kunlarda xonanda jonlantirish bo‘limida og‘ir ahvolda qolayotgandi. Xabarlarga ko‘ra, Yakovlevda jigar bilan bog‘liq muammolar bo‘lgan (jigar sirrozi). Eslatib o‘tamiz, «Ivanushki International» - prodyuser Igor Matviyenko tomonidan 1995 yilda tashkil etilgan musiqiy guruh bo‘lib, o‘z davrida Rossiya va MDH davlatlari hududida juda mashhur bo‘lgan.